उदयपुर. गुरुनानक कन्या स्नातकोत्तर महाविद्यालय में छात्रासंघ चुनाव में पूजा मेनारिया ने अध्यक्ष पद पर विजयी रही। छात्रासंघ परामर्शदाता अनिल चतुर्वेदी ने बताया कि अध्यक्ष पद पर चतुर्थ कोणीय मुकाबले में पूजा मेनारिया ने निकटतम प्रतिद्वन्दी दिव्यांशी श्रीमाली को 112 मतों से पराजित किया। इसी प्रकार महासचिव पद पर रेखा डांगी 187 मतों से, उपाध्यक्ष पद पर ऋषिता चौबीसा 51 मतों से, सांस्कृतिक सचिव पद पर अर्पिता मेनारिया 53 मतों से, वित्त सचिव पद पर उपासना मेघवाल 60 मतों से व क्रीड़ा सचिव पद पर निर्मला जाट 110 मतों से विजयी रही। नवनिर्वाचित कार्यकारिणी को गुरु नानक संस्थान अध्यक्ष चिंरजीव सिंह ग्रेवाल, उपाध्यक्ष चरनजीत सिंह ढिल्लो, सचिव अमरपाल सिंह पाहवा, सहसचिव सतनाम सिंह व प्राचार्य प्रो. एन. एस. राठौड़ ने शपथ दिलवाई।